

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA VLADISLAVCI**

**OPĆINSKI NAČELNIK**

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka  36. Statuta Općine Vladislavci („Službeni glasnik“ Općine Vladislavci br. 3/13,  3/17,  2/18, 4/20, 5/20-pročišćeni tekst i 8/20) i članka 8. Odluke o dodjeli studentskih stipendija na području Općine Vladislavci („Službeni glasnik“ br. 10/20), Općinski načelnik Općine Vladislavci dana 4. veljače 2021. godine, donosi

**ODLUKU**

**o dodjeli studentskih stipendija za akademsku 2020/2021 godinu**

**Članak 1.**

Studentske stipendije na području Općine Vladislavci za akademsku 2020/2021 godinu, dodjeljuju se:

1. **Bradarić Josipi** iz Vladislavaca,
2. **Bradarić Emi** iz Vladislavaca,
3. **Carević Neveni** iz Dopsina,
4. **Filipović Teni** iz Vladislavaca,
5. **Mihaljević Luki** iz Vladislavaca.

**Članak 2.**

Stipendija iznosi 500,00 kuna mjesečno, isplaćuje se do 15 – og u mjesecu za prethodni mjesec.

U 2021. godini biti će isplaćene i mjesečne stipendije za razdoblje za listopad, studeni i prosinac 2020. godine.

**Članak 3.**

Sa studentima iz članka 1. ove Odluke zaključit će se ugovor o stipendiranju u kojem će se regulirati sva međusobna prava i obveze.

**Članak 4.**

Ova Odluka stupa na snagu danom donošenja .

KLASA: 604-01/21-01/01

URBROJ: 2158/07-02-21-04

Vladislavci, 4. veljače 2021.

**Općinski načelnik**

Marjan Tomas, v.r.